stanford-oval/wikipedia huggingface dataset:
Royal Ordnance
Historia

Britannian kuninkaallisten asetehtaiden historia ulottuu 1500-luvulle, jolloin Waltham Abbeyssa valmistettiin ruutia. Kruunu otti ruutitehtaat hallintaansa ennen Napoleonin sotia. Ennen ensimmäistä maailmansotaa merkittävimmät asetehtaat olivat Royal Arsenal Woolwichissa Thamesin etelärannalla ja Royal Small Arms Factory (RSAF Enfield) Enfield Lockissa kanavan varrella Enfieldissä pohjois-Lontoossa.
Ensimmäisen maailmansodan aikana perustettiin ampumatarvikeministeriö ja ministeriksi nimitettiin David Lloyd George. Vuoden 1917 lopussa maassa oli 143 valtion tehdasta ja 20 000 yksityistä laitosta joissa työskenteli kaksi miljoonaa työntekijää varusteluteollisuudessa.
Toisen maailmansodan edellä aloitettiin uudelleen voimakas varusteluohjelma. Vuodesta 1938 lähtien perustettiin 44 Royal Ordnance Factory -tehdasta, jotka jakautuivat kalustoa valmistaviin tehtaisiin, räjähdysainetehtaisiin ja ammustehtaisiin (Filling Factories).
Nämä täydensivät Woolwichin Royal Arsenalin, Waltham Abbeyn Royal Gunpowder Factoryn (RGPF)  ja  Royal Small Arms Factory RSAF Enfieldin tuotantoa, joiden laitokset olivat lähellä Lontoota ja niitä pidettiin haavoittuvana saksalaisten pommityksille. Royal Ordnance Factoryt olivat varusteluministeriön ja puolustusministeriön alaisuudessa aina yksityistämiseen asti.
Yhtiöittämispäivänä 2. tammikuuta 1985 muodostettiin kahdestatoista kuninkaallisesta asetehtaasta, Waltham Abbeyn laitoksista ja RSAF Enfieldista sekä kolmesta Agency Factories'ista Royal Ordnance plc. Sen pääkonttori oli Royal Ordnance Factory Chorley'lla, joka sijaitsi Euxtonin kylässä lähellä Chorleyn kaupunkia Lancashiressa.
Yhtiö oli tarkoitus yksityistää viemällä se pörssiin. Tämä ei onnistunut olemassa olevien sopimusten, puolustusministeriön tarpeiden ja yhtiön rahatilanteen vuoksi. Yhtiön arvoksi uskottiin aluksi 400 miljoonaa puntaa. Myöhemmin optimistisena pidettiin 150 miljoonan hintaa.
Ongelmia ratkottiin myymällä Challenger 1 -panssarivaunun oikeudet Vickersille syksyllä 1986. Vaunuja valmistanut Leedsin tehdas suljettiin myöhemmin.
Valtio sai yhtiöstä neljä tarjousta. Lopulta GKN-autotehdas hävisi kilpailun BAE:lle, joka maksoi 190 miljoonaa puntaa.
Myyntihetkellä yhtiöllä oli 16 tehdasta ja noin 19000 työntekijää.
Ensimmäisinä lakkautettiin Patricroftin tehdas Manchesterissa, RSAF Enfield ja Waltham Abbey Lontoossa. Bishoptonin tehdas Erskineissa Skotlannissa lakkautettiin 2000.
Vuonna 2005 BAe Land Systems Munitions and Ordnancella oli noin 1650 työntekijää vanhoilla RO-tehtaiden sijaintipaikoilla Birtley, Bishopton, Bridgwater, Chorley, Glascoed, Radway Green ja Shrivenham.
Aiheesta muualla

Wikimedia Commonsissa on kuvia tai muita tiedostoja aiheesta .
Records of the Royal Ordnance Factories, The National Archives
Sebastiaan Bornauw

Sebastiaan Bornauw (s. 22. maaliskuuta 1999 Wemmel) on belgialainen jalkapalloilija, pelipaikaltaan keskuspuolustaja. Hän on pituudeltaan 191-senttimetrinen. Hän edustaa Saksan Bundesliigassa pelaavaa Kölniä.
Bornauw nousi Anderlechtin junioreista edustusjoukkueeseen kaudella 2018–2019. Hän pelasi Belgian liigassa 24 ottelua, joissa hän teki yhden maalin, ja Eurooppa-liigassa neljä ottelua. Elokuussa 2019 hän siirtyi saksalaisseura Kölniin. Hän pelasi kaudella 2019–2020 Bundesliigassa 28 ottelua, joissa hän teki kuusi maalia. Otteluistaan hän pelasi kaikki avauskokoonpanossa. Hän oli poissa yhdestä ottelusta varoitustilin täyttymisen vuoksi ja kahdesta ottelusta tultuaan Hoffenheimia vastaan toukokuussa pelatussa ottelussa ajetuksi suoraan ulos ottelun 26. minuutilla.
Bornauw on pelannut Belgian eri nuorisomaajoukkueissa yli 40 ottelua. Hän pelasi alle 17-vuotiaiden EM-kilpailuissa 2016 ja alle 21-vuotiaiden EM-kilpailuissa 2019.
Sebaste

Sebaste (m.kreik. Σεβαστή, Sebastē) voi viitata seuraaviin antiikin aikaisiin keisari Augustukselle (kreik. sebastos = lat. augustus) omistettuihin kaupunkeihin:
Elaiussa eli Sebaste, kaupunki Kilikiassa
Samaria eli Sebaste, kaupunki Palestiinassa
Sebaste, kaupunki Fryygiassa
Samuel Wanjiru

| Mitalit | Mitalit | Mitalit |  |
| --- | --- | --- | --- |
|  Samuel Wanjiru |  Samuel Wanjiru |  Samuel Wanjiru |  |
Maa:   Kenia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | maraton |  |
Samuel Kamau Wanjiru (10. marraskuuta 1986 Nyahururu – 15. toukokuuta 2011 Nyahururu) oli kenialainen kestävyysjuoksija, joka oli erikoistunut maantiejuoksuihin.
Ensimmäisen aikuisten maailmanennätyksensä Wanjiru juoksi 11. syyskuuta 2005 Rotterdamissa, jolloin hän paransi Paul Tergatin hallussa ollutta puolimaratonin ennätystä yhdellä sekunnilla aikaan 59.16. Tammikuussa 2006 Haile Gebrselassie juoksi puolimaratonin ennätykseksi 58.55. Helmikuussa Ras al-Khaimahissa Arabiemiirikunnissa Wanjiru juoksi puolimaratonilla ajan 58.53 ja samassa juoksussa 15 kilometrin väliaikana maailmanennätystä sivuavan ajan 41.29, mutta aikoja ei hyväksytty ennätyksiksi tekemättä jääneiden EPO-testien takia. Haagissa Alankomaissa 18. maaliskuuta 2007 Wanjiru juoksi ajan 58.33. Juoksun väliaikana hän juoksi 20 kilometriä aikaan 55.31, joka oli alle voimassa olevan maailmanennätyksen, mutta aikaa ei otettu sääntöjen mukaisesti, joten sitä ei hyväksytty maailmanennätykseksi.[lähde? ]
Ratajuoksussa 10 000 metrillä Wanjiru juoksi alle 19-vuotiaiden maailmanennätyksen 26.41,75 Brysselissä 26. elokuuta 2005. Samassa juoksussa Kenenisa Bekele juoksi maailmanennätyksen 26.17,53.[lähde? ]
Ensimmäisen maratoninsa Wanjiru juoksi joulukuussa 2007 Fukuokassa Japanissa. Hän voitti kilpailun ajalla 2.06.39, joka oli myös kisaennätys. Huhtikuussa 2008 Wanjiru juoksi toisen maratoninsa sijoittuessaan toiseksi Lontoon maratonilla ajalla 2.05.24.
Pekingin olympialaisissa 2008 Wanjiru juoksi uransa kolmannen maratonin ja voitti kultaa olympiaennätysajalla 2.06.32. Hän alitti Carlos Lopesin Los Angelesin olympialaisissa 1984 juokseman ennätyksen 2.09.21 liki kolmella minuutilla. Wanjirun voitto oli Kenian ensimmäinen olympiavoitto maratonilla. Huhtikuussa 2009 hän voitti Lontoon maratonin reittiennätyksellä ja omalla ennätyksellään 2.05.10.
Wanjiru muutti 15-vuotiaana Japaniin opiskelemaan. Hän asui ja harjoitteli Fukuokassa, ja häntä valmensi vuoden 1992 maratonin olympiahopeamitalisti Koichi Morishita. Kesäkuussa 2008 Wanjiru muutti vaimonsa ja lapsensa kanssa takaisin Keniaan.
Wanjiru kuoli toukokuussa 2011 pudottuaan tai hypättyään parvekkeeltaan kotonaan Keniassa. Tapahtumaa edelsi riita vaimon kanssa. Paikallinen poliisi tutki, oliko kyseessä onnettomuus vai itsemurha.
Henkilökohtaiset ennätykset

1 500 metrin juoksu: 3.50,28 (2003)
5 000 metrin juoksu: 13.12,40 (2005)
10 000 metrin juoksu: 26.41,75 (2005)
10 kilometrin tiejuoksu: 27.27 (2007)
15 kilometrin tiejuoksu: 41.29 (2007)
20 kilometrin tiejuoksu: 55.31 (2007)
Puolimaraton: 58.33 (2007)
25 kilometrin juoksu: 1.13.41 (2009)
30 kilometrin juoksu: 1.28.30 (2008)
Maraton: 2.05.10 (2009)
Rudolf Hruska

| Rudolf Hruska |
| --- | --- |

Henkilötiedot
Syntynyt: 2. heinäkuuta 1915 Wien, Itävalta-Unkari
Kuollut: 4. joulukuuta 1995 (80 vuotta) Torino, Italia
Kansalaisuus:  Itävalta
Ammatti:  autosuunnittelija
Muut tiedot
Koulutus: insinööri
Merkittävät teokset: Alfa Romeo Alfasud
Rudolf Hruska (2. heinäkuuta 1915 Wien, Itävalta-Unkari – 4. joulukuuta 1995 Torino, Italia) oli itävaltalainen autosuunnittelija ja insinööri. Hän oli tunnetuin Alfa Romeo -autojen suunnittelijoista.
Aiheesta muualla

Kuvia tai muita tiedostoja aiheesta Rudolf Hruska Wikimedia Commonsissa
Vuoden 1974 Alfa Romeo Alfasud.
Seitajärvi (järvi)

| Seitajärvi |
| --- | --- |

Valtiot:  Suomi 
Paikkakunta:  Savukoski
Koordinaatit:  67°33′28″N, 27°53′50″E
Järvinumero:  65.424.1.004
Mittaustietoja
Pinnankorkeus:  250,6 m 
Rantaviiva:  3,91 km 
Pinta-ala:  0,61 km² 
Tilavuus:  0,0014 km³ 
Keskisyvyys:  2,3 m 
Suurin syvyys:  6 m 
 fiSeitajärvi 
Seitajärvi on matala, melko tasasyvyinen ja saareton järvi Seitajärven kylässä Savukosken länsiosassa Lapin maakunnassa. Sen pinta-ala on 61 hehtaaria. Etäisyys Rovaniemeltä on 151 kilometriä pohjoiskoilliseen.
Maantiede

Seitajärven pituus kaakosta luoteeseen on yli kilometrin. Järven luoteisrannalla on kulttuurimaisema, muilla rannoilla on muutamia pientaloja. Järven eteläpuolella sijaitsee Seitavaara, jonka huippu on noin 315 metriä merenpinnan yläpuolella eli noin 65 metriä järven pintaa korkeammalla. Seitajärven länsikolkasta virtaa laskuoja Arajärveen (249,4 metriä mpy), joka sijaitsee noin 800 metriä länteen. Seitajärven pohjoispuolella sijaitsee Rautalampi (250,5 metriä mpy).
Seitajärven vesitilavuus on 1 397 000 kuutiometriä.
Seitajärvi (65.424.1.004) kuuluu Arajärven valuma-alueeseen (65.424), joka on kolmannen jakovaiheen vesistö Kemijoen vesistössä (65). Toinen jakovaihe on Kemijoen Martin alue (65.42) ja ensimmäinen jakovaihe Ylä-Kemijoen valuma-alue (65.4). Seitajärvi on toiseksi laajin Arajärven valuma-alueen kuudesta vähintään hehtaarin laajuisesta vakavedestä. Laajin on Arajärvi.
Saaren Musta

| Saaren Musta |
| --- | --- |
Valtiot:  Suomi 
Paikkakunta:  Vihti
Koordinaatit:  60°20′35″N, 24°36′28″E
Järvinumero:  21.045.1.004
Mittaustietoja
Pinnankorkeus:  89,2 m 
Rantaviiva:  1,6 km 
Pinta-ala:  0,07 km² 
Suurin syvyys:  11,4 m 
 fiSaaren Musta 
Saaren Musta on Vihdin kaakkoisosassa läntisellä Uudellamaalla sijaitseva seitsemän hehtaarin laajuinen karu, syvä ja tummavetinen metsäjärvi. Etäisyys Nummelasta on kuusitoista kilometriä itään ja Helsingin keskustasta 27 kilometriä luoteeseen.
Maantiede

Saaren Mustan pituus etelästä pohjoiseen on puoli kilometriä. Järven keskiosassa on itään työntyvä lahti, jonka kohdalla altaan leveys on 250 metriä; altaan etelä- ja pohjoisosa ovat selvästi kapeampia. Järven länsiosassa on noin 15 aarin laajuinen nimetön saari, aivan itäisimmän rannan tuntumassa on kaksi luotoa. Saaren Mustan vesi on hyvin hapanta.
Saaren Musta kuuluu pohjoisen Espoon ja kaakkoisen Vihdin rajaseudun pienten järvien ryhmään. Sen itäpuolella sijaitsee Vähä Majalampi, kaakossa Väärä-Musta, lounaassa Vaakkoi ja lännessä runsaan sadan metrin päässä Iso Lehmälampi. Noin 900 metriä etelään sijaitsee Saarijärvi.
Saaren Musta (21.045.1.004) kuuluu Härkälänjoen valuma-alueeseen (21.045), joka on kolmannen jakovaiheen vesistö Vantaanjoen vesistössä (21). Toinen jakovaihe on Lepsämänjoen valuma-alue (21.04). Saaren Musta on Vantaanjoen vesistön lounaisia vakavesiä.
Sagoninkiuru

| Sagoninkiuru> Uhanalaisuusluokitus |
| --- | --- |
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Pensaskiurut Mirafra
Laji::  pulpa
Kaksiosainen nimi
 Mirafra pulpa  (Friedmann, 1930) 
Katso myös
   Sagoninkiuru Wikispeciesissä   Sagoninkiuru Commonsissa 
Infobox OKNimi-testi OKIUCN-testi OK: 
Sagoninkiuru (Mirafra pulpa) on itäafrikkalainen varpuslintu. Sen elinympäristö käsittää Etiopian eteläosan, Kenian pohjois-, keski- ja kaakkoisosat, sekä Koillis-Tansanian. Herbert Friedmann kuvaili lajin holotyypin Etiopian Shoan provinssin Saganjoelta 1930.
Sebalter

| Sebastiano Paù-Lessi |
| --- | --- |

Henkilötiedot
Muusikko
Taiteilijanimi:  Sebalter
Laulukielet:  englanti
Tyylilajit:  pop, folk
Soittimet:  viulu 
Levy-yhtiöt:  Phonag Records 
Aiheesta muualla
www.sebalter.com
  [ Muokkaa Wikidatassa ] [ ohje ]  
Sebastiano Paù-Lessi, taiteilijanimeltään Sebalter, on sveitsiläinen laulaja, joka edusti Sveitsiä vuoden 2014 Euroviisuissa Kööpenhaminassa kappaleella ”Hunter of Stars”. Hän sijoittui kilpailun finaalissa 13:nneksi.
Rukn al-Din Khurshah

| Rukn al-Din Khurshah> nizarien imaami |
| --- | --- |
 1255–1256  
Edeltäjä:  Ala al-Din Muhammad III
Seuraaja:  Shams al-Din Muhammad
Henkilötiedot
Syntynyt: 1230 Rudbarin alue, nykyinen Iran
Kuollut: kevät 1257 nykyinen Mongolia
Tiedot
Uskonto:  nizari-ismailiitti
Rukn al-Din Khurshah (1230–1257) oli ismailiitteihin kuuluvien nizarien imaami eli johtohahmo, sekä aikaisemman imaami Ala al-Din Muhammad III:n poika. Hän hallitsi vain vuoden ajan vuosien 1255–1256 välillä. Nizarien tuolloisen imamaatin keskus olivat alueet Persiassa eli nykyisessä Iranissa ja heihin lukeutuivat esimerkiksi kuuluisat assassiinit. Khurshahin valtakausi päättyi Maymun-Dizin linnan antautessa mongoleille. Hänet murhattiin mongolien vankina hänen matkustettuaan nykyiseen Mongoliaan. Khurshahin seuraaja oli hänen mongoleilta säästynyt poikansa Shams al-Din Muhammad.
Saint-Germain-le-Fouilloux

| Saint-Germain-le-Fouilloux |
| --- | --- |
 Saint-Germainin kirkko
 vaakuna
 Saint-Germain-le-Fouilloux
 Koordinaatit: 48°08′15″N, 0°47′18″W 
Valtio:  Ranska
Alue:  Pays de la Loire
Departementti:  Mayenne
Arrondissementti:  Laval
Pinta-ala:  
 – Kokonaispinta-ala:  15,5 km²
Väkiluku (2018):  1 173 
 – Väestötiheys:  75 as./km²
Kunnan numero:  53224
 
 Kunnan kotisivut 
Infobox OKVirheellinen NIMI-arvo: 
Saint-Germain-le-Fouilloux on kunta läntisessä Ranskassa Mayennen departementissa Pays de la Loiren alueella. Se sijaitsee noin 8 kilometriä Lavalin kaupungista pohjoiseen.
Kunnan nähtävyyksiä ovat 1100-luvulta peräisin oleva romaaninen Saint-Germainin kirkko, sekä Ernéejoen rantatöyräällä oleva 1700-luvulla rakennettu linna Château de Fouilloux.
Aiheesta muualla

Kuvia tai muita tiedostoja aiheesta Saint-Germain-le-Fouilloux Wikimedia Commonsissa
Saura (albumi)

| Saura Jarkko Eve |
| --- | --- | --- |

Studioalbumin tiedot
 Äänitetty : 1987
 Julkaistu: 1987
 Tyylilaji: Suomirock
 Kesto: 40.18
 Levy-yhtiö: Fazer Finnlevy
Even muut julkaisut
| Laulava muukalainen 1986 | Saura 1987 | Kuun poika Luca 1995 |
Saura on Jarkko Even albumi vuodelta 1987.
Kappalelista

Ilman sua – 4.31
Afrikka – 4.19
En pysty muuttumaan – 3.49
Pieni ihminen – 4.16
Mikset jää – 4.57
Elä kuin näkijä – 4.31
Saura – 5.21
Kuningasaika – 4.11
Teksasista Pariisiin – 4.20
Muusikot

Jarkko Eve – laulu, kitara
Markku Petander – kitara
T. T. Oksala – kitara, syntetisaattori
Jari Paulamäki – basso
Vesa-Matti Loiri – huilu
Pepe Ahlqvist – huuliharppu
Kai Koski – rummut
Pekka Tyni – koskettimet
Marko Kataja – koskettimet
Edu Kettunen – taustalaulu
Kim Lönnholm – taustalaulu
Dan Tigerstedt – taustalaulu
Semiprofessio

Suuhygienistien koulutusta 1920-luvulla. Suuhygienisti on tyypillinen semiprofessio, jolla on tiettyjä professioammatin piirteitä, mutta joka ei täysin täytä professiolle asetettua määritelmää.
Semiprofessio on varsinaista professiota muistuttava ammattikunta, joka ei kuitenkaan kaikilta osin täytä professiolle asetettuja määritelmiä. Semiprofessioammatit saattavat esimerkiksi vaatia lyhyemmän koulutuksen kuin mitä varsinaisiin professioammatteihin edellytetään, tai ammatin harjoittajalle uskottu vastuu saattaa olla varsinaista professioammattia vähäisempää. Monet semiprofessiot ovat ammattikuntia, jotka työssään lähinnä avustavat professioammatin harjoittajia. Esimerkiksi hammaslääkäriä avustavat suuhygienistit tai lääkäriä avustavat sairaanhoitajat saatetaan mieltää semiprofessioiksi.
Semiprofessiota muista ei-professionaaleista ammattikunnista erottaa puolestaan esimerkiksi ammattikunnan pyrkimys luoda oma tieteenala ammattikunnan yhteiskunnallisen ja ammatillisen aseman vahvistamiseksi. Esimerkiksi hoitaja-ammatin kohdalla hoitotieteen voidaan ajatella olevan tämän kaltainen sairaanhoitaja-ammatin professioasemaa tukeva tieteenala. Usein oikeutta harjoittaa semiprofessioammattia  myös säädellään lailla varsinaisten professioammattien tapaan.
Salem (Massachusetts)

| Salem |
| --- | --- |
 Salemin historiallista keskustaa.
 vaakuna
 Salemin sijainti Massachusettsissa
 Koordinaatit: 41°31′10″N, 70°53′50″W 
Valtio:  Yhdysvallat
Osavaltio:  Massachusetts
Piirikunta:  Essex
Asutettu:  1626
Kunnallisoikeudet:  1629
Kaupunginoikeudet:  1836
Hallinto:  
 – Pormestari:  Robert K. McCarthy
Pinta-ala:  
 – Kokonaispinta-ala:  46,8 km²
 – Maa:  21,0 km²
 – Josta vettä:  25,8 km² (55,1 %)
Korkeus:  3 m
Väkiluku (2009):  41 361
 – Väestötiheys:  1969,6 as./km²
Aikavyöhyke:  UTC-5
 – Kesäaika:  UTC-4
ZIP code:  01970 / 01971
Suuntanumero(t):  351 / 978
Lempinimi::  The Witch City
Motto::  Divitis Indiae usque ad ultimum sinum
 
 http://www.salem.com 
Infobox OKVirheellinen NIMI-arvo: 
Salem on kaupunki Massachusettsissa, Yhdysvalloissa. Se on Lawrencen kanssa Essexin piirikunnan pääkaupunki. Salemissa oli vuoden 2009 arvion mukaan 41 361 asukasta.
Historia

Salem perustettiin vuonna 1626, kun Roger Conantin johtama uudisraivaajaryhmä saapui alueelle Cape Annista. Kaksi vuotta myöhemmin sinne saapui vielä toinen ryhmä, jota johti John Endecott. Kylää kutsuttiin alkujaan nimellä Naumkeag, joka tarkoitti intiaanikielellä kalastuspaikkaa. Nimen Salem kylä sai vuonna 1629 heprean rauhaa tarkoittavan 'šalom'-sanan mukaan.
Tammikuussa 1692 pastori Samuel Parrisin tytär sairastui. Kylänlääkäri William Griggsin mukaan tytär oli noiduttu. Diagnoosin seurauksena alkoivat Salemin noitaoikeudenkäynnit, joiden seurauksena 20 ihmistä tuomittiin kuolemaan noituudesta, ja heistä 19 teloitettiin hirttämällä. Lisäksi useita kuoli vankiloissa. Seuraavana vuonna noitahysterian laannuttua vankilaan tuomitut ihmiset vapautettiin. Salemin oikeudenkäyntien jälkeen nykyisessä Yhdysvalloissa ei ole hirtetty ketään tuomittuna noituudesta.
Salem kehittyi 1700-luvulla merkittäväksi kalastus-, laivanrakennus- ja merikaupan keskukseksi. Vuoteen 1790 mennessä Salem oli kasvanut Yhdysvaltain kuudenneksi suurimmaksi kaupungiksi, ja sen bruttokansantuote asukasta kohden oli maan suurin. Salemin kukoistuskauteen osui arkkitehti ja kaivertaja Samuel McIntiren uran huippuvuodet. Hän vaikutti suuresti Salemin kaupunkikuvaan, ja siksi Salemia pidetään nykyään yhtenä McIntiren edustaman federaalityylin parhaimpana esimerkkeinä.
Väestö

Kaupungin asukkaista 79,02 prosenttia on valkoisia, 6,60 prosenttia afroamerikkalaisia, 2,51 prosenttia aasialaisia ja 0,63 prosenttia intiaaneja. 5,14 prosenttia asukkaista eivät ole Yhdysvaltain kansalaisia. Kaupungin väestön keski-ikä on 37,1 vuotta.
Kuvia kaupungista

Witch House.
Puistoaluetta kaupungissa.
Näkymä Salemin satamaan.
Aiheesta muualla

Kuvia tai muita tiedostoja aiheesta Salem (Massachusetts) Wikimedia Commonsissa
Kaupungin kotisivut (englanniksi)
T. H. Mattesonin maalaus Salemin noitaoikeudenkäynnistä.
Rönnberg

Rönnberg on seuraavien henkilöiden sukunimi:
Hanna Rönnberg (1862–1946), taidemaalari ja kirjailija
Joonas Rönnberg (s. 1983), jääkiekkoilija
Miranda Rönnberg (s. 1999), YouTube-videoiden tekijä, sisällöntuottaja ja kirjailija
Sanna Rönnberg, Sana (s. 1990), pop- ja rap-artisti
Sikstus Rönnberg (1861–1919), rakennusurakoitsija ja SDP:n kansanedustaja
Valtteri Rönnberg (s. 1996), jalkapalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Saaren Tulitikkutehdas

Saaren tulitikkutehdas 1920-luvulla. Kuva: Artur Faltin.
Saaren tulitikkutehdas oli vuosina 1904–1937 Mäntsälän Saarella toiminut tulitikkutehdas. Viidesosa Suomen tulitikuista tehtiin Mäntsälässämilloin? ja Saaren tulitikkutehdas oli Mäntsälän suurin tulitikkutehdas.
Saaren kartano oli siirtynyt vapaaherra Richard Casimir de la Chapellelle vuonna 1884. Hän perusti Saaren tulitikkutehtaan vuonna 1904. Hänen poikansa Knut de la Chapelle jatkoi tehtaan toimintaa isänsä kuoleman jälkeen 1916 omaan kuolemaansa 1934 asti. Sen jälkeen ruotsalaisen teollisuusmiehen Ivar Kreugerin tulitikkutrusti osti Saaren tulitikkutehtaan salanimellä Saaren Tulitikku Oy ja tuhosi tehtaan koneet.
Muita Mäntsälässä toimineita tulitikkutehtaita:
Hirvihaaran eli Mäntsälän Tulitikkutehdas
J. W. Juholan ja Kumpp. Tulitikkutehdas (myöhemmin kutsuttiin myös Kalevan Tulitikkutehtaaksi)
Sääksjärven Tulitikkutehdas eli Gestrinin ja Kumpp. Tulitikkutehdas
Sääksjärven Uusi Tulitikkutehdas (myöh. Hanénin ja Kumpp. Tulitikkutehdas)
Veljekset Gestrinin Tulitikkutehdas
Väinölän Tulitikkutehdas
Aiheesta muualla

Mäntsälän tulitikkuteollisuuden kukoistus ja loppu, Helsingin Sanomat, 21.06.1936, nro 165, s. 25, Kansalliskirjaston digitaaliset aineistot
Sauniot

| Sauniot |
| --- | --- |
 Merisaunio (Tripleurospermum maritimum)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Asterales
Heimo::  Asterikasvit Asteraceae
Suku::  Sauniot Tripleurospermum  Sch. Bip.
Katso myös
   Sauniot Wikispeciesissä   Sauniot Commonsissa 
Infobox OKNimi-testi OK: 
Sauniot eli peltosauniot eli silmäsauniot (Tripleurospermum) on asterikasvien (Asteraceae) heimoon kuuluva kasvisuku. Sukuun kuuluu maailmanlaajuisesti 38 lajia.
Peltosauniot on luettu aiemmin tuoksusaunioiden (Matricaria) kanssa yhdeksi saunioiden (Matricaria) suvuksi.
Lajeja

peltosaunio eli saunakukka (Tripleurospermum inodorum)
merisaunio (Tripleurospermum maritimum )
etelänmerisaunio eli merisaunio (Tripleurospermum maritimum subsp. maritimum)
ruijanmerisaunio eli ruijansaunio (Tripleurospermum maritimum subsp. phaeocephalum)
pohjanmerisaunio eli pohjansaunio (Tripleurospermum maritimum subsp. subpolare)
piennarsaunio (Tripleurospermum inodorum × maritimum)
Aiheesta muualla

Suomen Lajitietokeskus: Sauniot (silmäsauniot) – Tripleurospermum
Kassu – Kasvien suomenkieliset nimet: Peltosauniot (Tripleurospermum)
Funet: Peltosauniot (Tripleurospermum)
United States Department of Agriculture (USDA): Tripleurospermum (englanniksi)
Flora of China: Tripleurospermum (englanniksi)
Sarada Menon

Mambalikalathil Sarada Menon (tamiliksi எம். சாரதா மேனன், Em. Sāradā Meṉaṉ; 5. huhtikuuta 1923 Mangalore – 5. joulukuuta 2021 Chennai, Tamil Nadu) oli intialainen psykiatri. Hän oli maansa ensimmäinen naispuolinen psykiatri.
Menon syntyi kahdeksantena perheensä yhdestätoista lapsesta. Hän valmistui Madras Medical Collegesta ja työskenteli lyhyesti Lontoossa, sitten yleissairaalassa Andhra Pradeshissa. Vuonna 1957 Menon aloitti kaksi vuotta kestäneen erikoistumisen psykiatriaan All India Institute of Mental Healthissa, josta myöhemmin tuli National Institute of Mental Health and Neurosciences. Vuodesta 1959 hän työskenteli Madrasin (Chennain) mielenterveysinstituutissa, jonka johtajaksi yleni vuonna 1961.
Vuonna 1984 Menon perusti kollegansa Thara Rangaswamyn kanssa Schizophrenia Research Foundationin (SCARF). Hänelle myönnettiin vuonna 1992 Padma Bhushan. Menon kuoli 98-vuotiaana vuonna 2021. Hän oli tehnyt työtään vielä aiemmin samana vuonna.
Sarabande

Ääninäytteet
Äänitiedostojen kuunteluohjeet
Sarabande (ital. sarabanda, esp. zarabanda) on hidas kolmijakoinen tanssi, jonka ominaispiirteenä on toisen ja kolmannen iskun sitominen yhteen. Tästä syntyy tanssin erityispiirteinen rytmi, jossa vuorottelevat neljäsosa- ja puolinuotit. Sarabande on yksi barokkisarjan osista.
Ensimmäinen maininta sarabandesta on vuonna 1539 Väli-Amerikassa, Panamassa kirjoitetussa runossa. Ilmeisesti tanssista tuli suosittu Espanjan siirtomaissa, josta se saapui myöhemmin emämaahan. Vaikka sarabande kiellettiin Espanjassa vuonna 1583 säädyttömänä, siitä on paljon mainintoja tuon ajan kirjallisuudessa (muun muassa Miguel de Cervantesilta).
Tunnetuimpia sarabandeja ovat Johann Sebastian Bachin Goldberg-muunnelmien teema Aria ja La folie espagnole, jonka melodia esiintyy lukuisissa eri säveltäjien teoksissa aina Monteverdistä nykypäivään.
Säveltäjä Christoph Nichelmann kuvaili sarabandea vuonna 1755 sanomalla:
”Sarabanden luonne velvoittaa säveltäjän luomaan sellaisia harmonioita, jotka kohottavat kuulijan mielentilaa ja herättävät hänessä ihastusta ja kunnioitusta.”